प्रधानमंत्री के सभा स्थल के पास सवाई मान सिंह स्टेडियम में 2 हेलीपेड बनाये गये हैं. सभी संवेदनशील इलाकों में भारी सुरक्षा बल तैनात कर सीसीटीवी कैमरे लगाये गये हैं. किसी भी संदिग्ध गतिविधि की सूचना की चेतावनी अस्थायी नियंत्रण कक्ष को दी जा सकेगी. बता दें कि बतौर प्रधानमंत्री यह नरेंद्र मोदी का पहला जयपुर दौरा है और राज्य में साल के अंत में विधानसभा चुनाव होने हैं. ऐसे में पीएम मोदी की इस रैली का राजस्थान की राजनीति के लिहाज से काफी अहम माना जा रहा है.